open-index/open-wikipedia-markdown huggingface dataset:
สตอร์ม

**โอโรโร่ มันโร** () ปรากฏตัวครั้งแรกตอนที่เซเวียร์ เกณฑ์ขุนพลมนุษย์กลายพันธุ์รุ่นใหม่ไปช่วยเหลือ X-Men รุ่นเก่าซึ่งถูกจับตัวอยู่ที่เกาะคราคัว (Krakoa Island) เธอเป็นส่วนผสมของมิวแทนท์ 2 ราย ได้แก่ แบล็คแคท และ ไต้ฝุ่น เธอได้ชุดผ้าคลุม เสื้อผ้าหน้าผมมาจากรายแรก ส่วนพลังพิเศษมาจากรายหลัง
## ประวัติ
โอโรโร่มีพื้นเพมาจากประเทศเคนย่า แม่ของเธอ เอ็นแดร์ (N'Dare) เป็นถึงเจ้าหญิง ผู้แต่งงานกับช่างภาพข่าวชาวอเมริกัน เดวิด มันโร และให้กำเนิดสตอร์มขึ้นมา พวกเขาย้ายไปใช้ชีวิตอยู่ในอียิปต์ แต่ความสุขก็อยู่ได้ไม่นาน เมื่อพ่อแม่ของเธอเสียชีวิตลงจากเหตุวิกฤติสุเอซ (Suez Crisis) หรือสงครามครั้งที่ 2 ระหว่างอาหรับและอิสราเอล ทิ้งให้เธอกลายเป็นเด็กกำพร้าและต้องใช้ชีวิตอยู่กลางถนน เป็นขอทานตั้งแต่อายุ 6 ขวบ จากคนที่เคยเป็นถึงเชื้อพระวงศ์ของต้นตระกูลที่เก่าแก่ที่สุดในโลกกลับต้องตกระกำลำบากเพียงนี้

แต่แล้วเซเวียร์ก็ค้นพบเธอ เมื่อเขาเกิดตกเป็นเหยื่อของหัวขโมยเด็กอย่างเธอที่กรุงไคโร เซเวียร์ใช้พลังจิตเล่นงานเธอจึงทำให้รู้ว่า แท้จริงแล้วสาวน้อยตกอับคนนี้มีพลังพิเศษที่น่าทึ่ง แต่แล้วเธอกลับหนีไปได้ เพราะชาโดว์คิง เข้ามาเล่นงานเซเวียร์พอดี

โอโรโร่ย้ายไปอยู่ที่เซเรนเกติ ทางตอนเหนือของแทนซาเนีย ที่นี่เธอเปลี่ยนสถานะกลายเป็นพระเจ้าทันตาเห็น เนื่องจากเธอสามารถควบคุมลมฟ้าอากาศ เสกสรรพายุฝนฟ้าคะนองได้ตามใจชอบ ทุกคนต่างบูชาเธอ อย่างไรก็แล้วแต่ เธอได้ช่วยเหลือทีม X-Men ไว้จากการอาละวาดของเดอลูจ (Deluge) และเธอก็ได้มาร่วมทีมมนุษย์กลายพันธุ์ในที่สุด เมื่อย้ายมาอยู่อเมริกาอย่างเป็นทางการ โอโรโร่ก็ต้องปรับตัวไม่น้อย เพราะยังอ่อนต่อโลกที่ทันสมัย

## พลังพิเศษ
สตอร์มสามารถควบคุมสภาพอากาศได้อย่างอิสระ เธอสามารถก่อพายุเฮอร์ริเคน ทอร์นาโด ไต้ฝุ่น ดีเปรสชั่น สร้างพายุหิมะ ทำให้อากาศควบแน่นไอน้ำปล่อยก้อนน้ำแข็งแหลมๆพุ่งมาจากฟ้าได้ มิใช้แค่เรียกพายุมาเท่านั้น แต่เธอยังสามารถเคลียร์ท้องฟ้าให้โปร่งใสได้ และเธอยังสามารถสร้างสายฟ้า ฟ้าแลบ ฟ้าร้อง และฟ้าผ่าได้อีกด้วย เรียกได้ว่าพลังมิวแทนท์เธอก็เกือบจะทัดเทียมกับธอร์เลยทีเดียว แต่แตกต่างกันที่เธอไม่ได้เกิดเป็นเทพเจ้าอย่างธอร์

หมวดหมู่:ตัวละครหญิงในแอนิเมชัน
หมวดหมู่:ตัวละครในเอ็กซ์เมน
หมวดหมู่:ตัวละครในแบล็กแพนเทอร์
หมวดหมู่:ซูเปอร์ฮีโร่ในมาร์เวลคอมิกส์
หมวดหมู่:ตัวละครมาร์เวลคอมิกส์
หมวดหมู่:ยอดมนุษย์หญิง
หมวดหมู่:ตัวละครชาวเคนยา
หมวดหมู่:ตัวละครชาวอเมริกันเชื้อสายแอฟริกา
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นลูกบุญธรรม
หมวดหมู่:ตัวละครที่เป็นโจรหญิง
หมวดหมู่:ตัวละครที่เป็นราชินี
หมวดหมู่:ตัวละครในบันเทิงคดีที่มีความสามารถเกี่ยวกับสภาพอากาศ
หมวดหมู่:ตัวละครในบันเทิงคดีที่มีความสามารถเกี่ยวกับไฟฟ้าหรือแม่เหล็ก
หมวดหมู่:ตัวละครในบันเทิงคดีที่มีความสามารถเกี่ยวกับอากาศหรือลม
คนส่วนมากไม่เคยเป็นหนี้คนส่วนน้อยมากเท่านี้

**คนส่วนมากไม่เคยเป็นหนี้คนส่วนน้อยมากเท่านี้** () เป็นวลีของวินสตัน เชอร์ชิล อดีตนายกรัฐมนตรีสหราชอาณาจักร จากฉบับเต็มว่า ไม่มีครั้งใดในประวัติศาสตร์ความขัดแย้งของมนุษย์ ที่คนส่วนมากเป็นหนี้คนส่วนน้อยมากเท่านี้ ถ้อยคำถูกตัดทอนเพื่อใช้ในการโฆษณาปลุกระดมความรักชาติระหว่างสงครามโลกครั้งที่สอง

วินสตัน เชอร์ชิลกล่าววลีนี้เมื่อวันที่ 20 สิงหาคม ค.ศ. 1940 ระหว่างการตรวจเยี่ยมกองบินที่ 11 ของกองทัพอากาศบริเตน ซึ่งในขณะนั้นเป็นช่วงเวลาที่บริเตนอยู่ในระหว่างสงครามโลกครั้งที่สอง และบริเตนต้องเผชิญกับการโจมตีทางอากาศอย่างหนักจากกองทัพอากาศเยอรมัน ซึ่งคนน้อยในที่นี้หมายถึงนักบินกองทัพอากาศ ซึ่งต่อมาคำว่า **คนส่วนน้อย** (The Few) กลายเป็นคำเรียกทหารอากาศฝ่ายสัมพันธมิตรในยุทธการที่บริเตน

หมวดหมู่:พ.ศ. 2483
หมวดหมู่:สุนทรพจน์สงครามโลกครั้งที่สอง
หมวดหมู่:วลีภาษาบริเตน
หมวดหมู่:ยุทธเวหาที่บริเตน
พระสัมพุทธพรรณี

**พระสัมพุทธพรรณี** เป็นพระพุทธรูปที่สำคัญอีกองค์หนึ่งของประเทศไทย เป็นพระพุทธรูปประจำรัชกาลพระบาทสมเด็จพระจอมเกล้าเจ้าอยู่หัว ปัจจุบันประดิษฐานอยู่ที่พระอุโบสถ วัดพระศรีรัตนศาสดาราม

## ประวัติ
**พระสัมพุทธพรรณี**  เป็นพระพุทธรูปปางสมาธิหน้าตักกว้าง 49 เซนติเมตร สูง 67.5 เซนติเมตร พระบาทสมเด็จพระจอมเกล้าเจ้าอยู่หัวเมื่อครั้งเป็นพระวชิรญาณเถระ โปรดให้หล่อขึ้น ขณะประทับอยู่ที่วัดสมอราย (วัดราชาธิวาสราชวรวิหาร) 

## ลักษณะของพระพุทธรูป
เป็นพระพุทธรูปประทับขัดสมาธิราบ ปางสมาธิ  ครองจีวรตามแบบพระภิกษุในธรรมยุติกนิกาย พาดสังฆาฏิ จีวรทำเป็นริ้วตามธรรมชาติอีกด้วย แต่องค์พระไม่มีพระเมาลี หรือพระเกตุมาลา

## ปัจจุบัน
ประดิษฐานอยู่ที่พระอุโบสถวัดพระศรีรัตนศาสดาราม

## ดูเพิ่ม
* **[[พระสัมพุทธพรรณี (จำลอง)]]** ณ วัดราชาธิวาสราชวรวิหาร ซึ่งพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างขึ้นโดยจำลองแบบมาจากพระสัมพุทธพรรณี

สัมพุทธพรรณี
สัมพุทธพรรณี
พระสัมพุทธพรรณี (จำลอง)

**พระสัมพุทธพรรณี (จำลอง)**  เป็นพระพุทธรูปที่สำคัญอีกองค์หนึ่งของไทย ปัจจุบันประดิษฐานที่พระอุโบสถวัดราชาธิวาส

## ประวัติ
**พระสัมพุทธพรรณี (จำลอง)**  เป็นพระพุทธรูปศิลปะรัตนโกสินทร์ ปางสมาธิราบ ขนาดหน้าตักกว้าง 20 นิ้ว วัสดุโลหะกะไหล่ทอง  หล่อโดยพระบาทสมเด็จพระจุลจอมเกล้าเจ้าอยู่หัว

## ลักษณะของพระพุทธรูป
เป็นพระพุทธรูปศิลปะรัตนโกสินทร์ ปางสมาธิราบ ขนาดหน้าตักกว้าง 20 นิ้ว วัสดุโลหะกะไหล่ทองไม่มีพระเกตุมาลา พระจีวรเป็นริ้วเช่นเดียวกับครองผ้าของพระภิกษุ ซึ่งจำลองจากพระสัมพุทธพรรณี องค์ที่ประดิษฐานอยู่ในพระอุโบสถวัดพระศรีรัตนศาสดาราม โดยใต้ฐานพระพุทธรูปเป็นที่ประดิษฐานพระสรีรังคารสมเด็จพระศรีสวรินทิราบรมราชเทวี พระพันวัสสาอัยยิกาเจ้า 
## ปัจจุบัน
พระสัมพุทธพรรณี (จำลอง) ปัจจุบันประดิษฐานที่พระอุโบสถวัดราชาธิวาส

สัมพุทธพรรณี
สัมพุทธพรรณี
สัมพุทธพรรณี
การเขียนโปรแกรมเชิงคำสั่ง

ในวิชาวิทยาการคอมพิวเตอร์ **การเขียนโปรแกรมเชิงคำสั่ง** หรือ **การเขียนโปรแกรมเชิงอิมพาราทีฟ** () คือ กระบวนทัศน์การเขียนโปรแกรม (programming paradigm) ที่ใช้สเตตเมนต์ (statements หรือ คำสั่ง) ในการเปลี่ยนสถานะ (state) ของโปรแกรม

การเขียนโปรแกรมเชิงคำสั่งนั้นมีความคล้ายคลึงกับการพูดออกคำสั่ง (imperative mood) ในภาษาธรรมชาติ (natural languages) ของมนุษย์ที่ใช้ในการออกคำสั่งระหว่างกัน โปรแกรมเชิงคำสั่งนั้นจะมีเซตคำสั่ง (commands) สำหรับคอมพิวเตอร์ให้ทำงานตามคำสั่งนั้น ๆ การเขียนโปรแกรมเชิงคำสั่งจะโฟกัสในการอธิบายว่า "โปรแกรมทำงานอย่างไร"

การเขียนโปรแกรมเชิงคำสั่ง ตรงข้ามกับ การเขียนโปรแกรมเชิงประกาศ (declarative programming / การเขียนโปรแกรมเชิงดีคลาราทีฟ) ซึ่งโฟกัสที่ผลลัพท์ของโปรแกรม เน้นว่า "ผลลัพทคืออะไร" โดยไม่ได้เน้นวิธีการที่คอมพิวเตอร์ใช้ในการแก้ปัญหา ไม่ระบุรายละเอียดลำดับขั้นตอนว่าจะต้องทำอะไรบ้าง
หมวดหมู่:กระบวนทัศน์การเขียนโปรแกรม
พระพุทธรูปศิลาขาว

**พระพุทธรูปศิลาขาว** เป็นพระพุทธรูปปางปฐมเทศนาศิลปะทวารวดี 4 องค์ที่มีความสำคัญของไทย ปัจจุบันประดิษฐานอยู่ที่วัดพระปฐมเจดีย์ราชวรมหาวิหาร 2 องค์

## ประวัติ
-
**พระพุทธรูปศิลาขาว** เป็นพระพุทธรูปโบราณกว่าพันปี พระพุทธรูปองค์นี้เดิมอยู่ในสถูปเจดีย์วัดทุ่งพระเมรุ ในสมัยรัชกาลที่ 4 ชาวบ้านได้ทำการขนอิฐจากวัดทุ่งพระเมรุซึ่งเป็นวัดร้าง แล้วนำมาบูรณะพระเจดีย์ปฐมเจดีย์ ในขณะที่กำลังขนย้ายได้พบจอมปลวกขนาดใหญ่ และเป็นที่น่าอัศจรรย์เมื่อมีพระเกตุมาลาของพระพุทธรูปโผล่พ้นยอดขึ้นมา เมื่อชาวบ้านเห็นเช่นนั้นจึงทำการทำลายจอมปลวก เมื่อช่วยกันทำลายจอมปลวกออกก็พบกับพระพุทธรูปศิลาองค์นี้ พระพุทธรูปศิลาองค์ที่พบอยู่ในจอมปลวกนี้เป็นองค์ที่สมบูรณ์ที่สุดในกระบวน 4 องค์ และเป็นพระพุทธรูปศิลาขาวที่อายุกว่าหนึ่งพันปี ชุดนี้สร้างไว้ให้ถอดได้เป็นส่วนๆ เมื่อมีความจำเป็นต้องเคลื่อนย้ายก็สามารถถอดออกให้เคลื่อนย้ายจากสถานที่พบมายังวัดพระปฐมเจดีย์
## ลักษณะของพระพุทธรูป
**พระพุทธรูปศิลาขาว**เป็นพระพุทธรูปทำจากศิลาสีขาวศิลปะแบบทวารวดีปางแสดงปฐมเทศนาประทับนั่งบนบัลลังก์ห้อยพระบาททั้งสอง (ปรลัมพปาทาสนะ) ลงบนฐานทำอ้ลีบบัวบานรองรับ คือวางฝ่าพระบาทบนดอกบัวเรียกว่า “ภัทรอาสน์” หรือ “ภัทราสนะ”พระหัตถ์ซ้ายของพระพุทธรูปวางหงายอยู่เหนือพระเพลา (ขา, ตัก) ซ้ายส่วนพระหัตถ์ขวายกอยู่ในระดับพระอุระ (หน้าอก) หันฝ่าพระหัตถ์ออกปลายพระอังคุฐ (นิ้วหัวแม่มือ) กับพระดัชนี (นิ้วชี้) จีบงอโค้งจรดกันเป็นวงกลม ส่วนอีกสามนิ้วของพระหัตถ์ขวากางออก สูงประมาณ 148 นิ้ว วัสดุทำมาจากศิลาขาว

## ปัจจุบัน
ปัจจุบันพระพุทธรูปองค์ทั้ง 4 องค์ประดิษฐานอยู่ที่ต่าง ๆ ดังนี้

# "หลวงพ่อประทานพร" ที่พระอุโบสถวัดพระปฐมเจดีย์ราชวรมหาวิหาร
# "พระพุทธนรเชษฐ์ เศวตอัศมมัยมุนี ศรีทวารวดีปูชนียบพิตร" ที่ลานหน้าพระวิหารทิศใต้ขององค์พระปฐมเจดีย์
# ที่พิพิธภัณฑ์สถานแห่งชาติ พระนคร
# ที่พิพิธภัณฑ์สถานแห่งชาติ เจ้าสามพระยา

## พระพุทธรูปศิลาขาว ในที่ต่างๆ

ไฟล์:พระพุทธรูปศิลาขาว พระประธานในพระอุโบสถวัดพระปฐมเจดีย์ราชวรมหาวิหาร.jpg|"หลวงพ่อประทานพร" พระพุทธรูปศิลาขาว ในพระอุโบสถวัดพระปฐมเจดีย์ราชวรมหาวิหาร
ไฟล์:พระพุทธนรเชษฐ์ เศวตอัศมมัยมุนี ศรีทวารวดี ปูชนียบพิตร.jpg|"พระพุทธนรเชษฐ์ เศวตอัศมมัยมุนี ศรีทวารวดีปูชนียบพิตร" ที่ลานด้านทิศใต้ขององค์พระปฐมเจดีย์
ไฟล์:พระพุทธรูปศิลาขาวในพิพิธภัณฑ์สถานแห่งชาติพระนคร.jpg|พระพุทธรูปศิลาขาว ในพิพิธภัณฑ์สถานแห่งชาติพระนคร


## อ้างอิง
ศิลาขาว
ศิลาขาว
ศิลาขาว
หมวดหมู่:วัดพระปฐมเจดีย์ราชวรมหาวิหาร
ไนท์ครอว์เลอร์

**เคิร์ท แวกเนอร์** () เป็นลูกชายของมิวแทนท์ 2 ราย รายแรกคือ มิสทีค ผู้สามารถปลอมแปลงกายเป็นใครก็ได้ และอีกรายคือ อซาเซล (Azazel) ผู้นำกลุ่มเนยาเฟม (Neyaphem) หรือมิวแทนท์ผู้ศรัทธาในศาสนาและคัมภีร์ไบเบิ้ล
## ประวัติ
ตอนถือกำเนิด เขามีร่างกายสีนำเงิน ตาสีเหลือง ดูน่าเกลียดน่ากลัว ผู้คนต่างพากันหวาดระแวง หมายจ้องเอาชีวิต มิสทีคเลยจับลูกโยนลงนำแสร้งปลอมตัวเป็นชาวบ้านแล้วบอกว่า เธอฆ่า 2 แม่ลูกตายแล้ว ทว่าด้วยความเคร่งศาสนา อซาเซลไม่ยอมให้ลูกตาย เขายกลูกตัวเองให้คนรักของเขาอีกคน มาร์จาลี ซาร์สโดส แม่มดยิปซีสาวคอยเลี้ยงดูจนโตมาพร้อมกับลูกแท้ๆของเธอเอง

เมื่อโตขึ้น เคิร์ทได้เป็น 1 มนสมาชิกของคณะละครสัตว์ สร้างชื่อเสียงโด่งดังให้กับตัวเอง แต่เมื่อคณะจะย้ายไปปักหลักที่อเมริกา เขาจึงลาออกกลับมาอยู่บ้าน ถึงกระนั้น ก็มีเหตุ จำเป็นให้เคิร์ทต้องย้ายถิ่นฐาน เมื่อเขาดันสังหารพี่ชายร่างมนุษย์ สเตฟาน อย่างไม่ตั้งใจ เนื่องจากเขาเที่ยวไล่ฆ่าเด็กจำนวนมากในหมู่บ้าน แต่คนตายไปแล้วไม่ซวยเท่าคนที่ยังมีชีวิตอยู่ ชาวบ้านต่างโมโหโกรธาที่ตัวประหลาดอย่างเขาทำร้ายเด็กๆ รุมประณามสาปแช่งว่าเป็นไอ้เด็กผี ไอ้เด็กปีศาจ

ต้องขอบคุณ ชาร์ลส์ เซเวียร์ เจ้าประจำผู้เข้ามายุติม็อบนี้ได้ทันเวลา เซเวียร์ชวนเคิร์ทเข้าร่วมทีม X-Men ซึ่งต่อมาเขากลายเป็นสมาชิกที่ทรงคุณค่าอย่างมาก เซเวียร์ยังมอบเครื่องแปลงกาย (Image Inducer) ให้เขาใช้ เพื่อทำให้เขาดูเหมือนคนปกติท่ามกลางฝูงชน แต่เขาเลือกที่จะไม่ใช้มันในภายหลัง และไปไหนมาไหนในแบบที่ตัวเองเป็นอยู่

## พลังพิเศษ
ไนท์ครอว์เลอร์ เป็นมนุษย์กลายพันธุ์ซึ่งสามารถเทเลพอร์ตหรือหายตัวได้ เขาสามารถพาตัวเอง หรือใครๆ ย้ายจากที่เก่าสู่ที่หมายในระยะประมาณ 3 กิโลเมตร ได้ในเวลาชั่วพริบตา แต่ก็มีบ้างเหมือนกัน ที่เขาสามารถเทเลพอร์ตข้ามฟากไกลถึง 665 กิโลเมตรเลย แต่ยิ่งไกล ก็ทำให้เขาสูญเสียพลังงานเยอะตามกัน

เขามีร่างกายที่ยืดหยุ่นกว่าคนทั่วไป มีหางคู่ใจเป็นอาวุธเล่นงานศัตรูได้ และสายตาของเขายังช่วยให้มองเห็นยามคำคืนได้ดีกว่าใครต่อใครด้วย

หมวดหมู่:ตัวละครในเอ็กซ์เมน
หมวดหมู่:ซูเปอร์ฮีโร่ในมาร์เวลคอมิกส์
หมวดหมู่:ยอดมนุษย์คริสต์
หมวดหมู่:ตัวละครมาร์เวลคอมิกส์
หมวดหมู่:ตัวละครที่เป็นลูกบุญธรรม
หมวดหมู่:ตัวละครที่เป็นนักกายกรรม
หมวดหมู่:ตัวละครที่เป็นนักแสดงละครสัตว์
หมวดหมู่:ตัวละครที่เป็นนักเทควันโด
หมวดหมู่:ตัวละครที่เป็นครูโรงเรียน
หมวดหมู่:ตัวละครชาวเยอรมัน
หมวดหมู่:ตัวละครในบันเทิงคดีที่สามารถเทเลพอร์ต
หมวดหมู่:ซูเปอร์ฮีโรที่เป็นปิศาจ
หมวดหมู่:คริสตจักรโรมันคาทอลิกในวัฒนธรรมประชานิยม
ซินต์มาร์เติน

**ซินต์มาร์เติน** (, ) มีชื่ออย่างเป็นทางการว่า **ประเทศซินต์มาร์เติน** (; ) เป็นประเทศองค์ประกอบแห่งหนึ่งภายในราชอาณาจักรเนเธอร์แลนด์ มีพื้นที่ครอบคลุมเฉพาะตอนใต้ของเกาะเซนต์มาร์ตินในทะเลแคริบเบียน ขณะที่พื้นที่อีกครึ่งทางตอนเหนือมีสถานะเป็นดินแดนโพ้นทะเลของประเทศฝรั่งเศส (มีชื่อว่า แซ็ง-มาร์แต็ง) ซินต์มาร์เตินมีประชากรประมาณ 37,000 คน บนเนื้อที่ 34 ตารางกิโลเมตร เมืองหลวงของดินแดนมีชื่อว่า ฟีลิปส์บืร์ค

เดิมซินต์มาร์เตินมีสถานะเป็น "ดินแดนเกาะซินต์มาร์เติน" (Island Territory of Sint Maarten) และเป็นหนึ่งในดินแดนเกาะห้าแห่งที่ประกอบกันเป็นเนเธอร์แลนด์แอนทิลลีส ต่อมาในวันที่ 10 ตุลาคม ค.ศ. 2010 เนเธอร์แลนด์แอนทิลลีสถูกยุบเลิก ซินต์มาร์เตินจึงกลายเป็นประเทศปกครองตนเองโดยตรงของราชอาณาจักรเนเธอร์แลนด์

## อ้างอิง

หมวดหมู่:ราชอาณาจักรเนเธอร์แลนด์
หมวดหมู่:ประเทศในเขตแคริบเบียน
หมวดหมู่:เลสเซอร์แอนทิลลีส
หมวดหมู่:รัฐและดินแดนที่ก่อตั้งในปี พ.ศ. 2553
หมวดหมู่:ประเทศที่ใช้ภาษาดัตช์เป็นภาษาทางการ
แอนติเจน

thumb|255px
ในวิทยาภูมิคุ้มกัน **แอนติเจน** หรือ **สารก่อภูมิต้านทาน** คือสารใด ๆ ที่กระตุ้นให้เกิดปฏิกิริยาตอบสนองทางภูมิคุ้มกันแบบปรับตัว (adaptive immune response) แอนติเจนมักเป็นสารที่แปลกปลอมหรือเป็นพิษต่อร่างกาย (เช่น แบคทีเรีย) ซึ่งเมื่อเข้ามาในร่างกายแล้วจะถูกจับโดยแอนติบอดีที่มีความจำเพาะ แอนติบอดีแต่ละชนิดถูกออกแบบมาเพื่อตอบสนองกับแอนติเจนชนิดหนึ่ง ๆ เนื่องจากมีความแตกต่างอย่างจำเพาะในส่วนจับคอมพลีเมนท์ (complementary determining region) ของแอนติบอดีนั้น ๆ (มักเปรียบเทียบว่าเหมือนการจับคู่กันได้พอดีของลูกกุญแจกับแม่กุญแจ) ผู้เสนอให้ใช้คำว่าแอนติเจนคือ ลาสโล เดเทอร์ (László Detre) ซึ่งใช้ครั้งแรกในบทความวิชาการที่เขียนร่วมกับอีลี เมตช์นิคอฟ (Élie Metchnikoff) ในปี ค.ศ. 1903 

แอนติเจนอาจเป็นสารที่ถูกสร้างโดยร่างกายเองหรือรับมาจากภายนอกก็ได้ โดยปกติแล้วระบบภูมิคุ้มกันจะไม่มีปฏิกิริยาต่อแอนติเจนของร่างกายเอง และควรจะต้องสามารถระบุและทำลาย "ผู้รุกราน" ที่ไม่ใช่ตัวร่างกายเองได้ รวมไปถึงสารที่เกิดมีขึ้นในร่างกายในภาวะที่ไม่ปกติ

## อ้างอิง

หมวดหมู่:ระบบภูมิคุ้มกัน
หมวดหมู่:โมเลกุลชีวภาพ
ปลาสายยู (สกุล)

**ปลาสายยู** () ชื่อสกุลของปลาหนัง 2 ชนิด ในวงศ์ปลาเนื้ออ่อน (Siluridae) ใช้ชื่อสกุลว่า *Ceratoglanis* (/ซี-รา-โต-กลาน-อิส/)

มีรูปร่างโดยรวม คือ หัวมีขนาดเล็ก ตามีขนาดเล็ก ปากเล็กอยู่ด้านล่าง มีลักษณะสำคัญ คือ มีหนวดสั้นเป็นติ่งขอใกล้จมูก ลำตัวแบนข้างมีสีชมพูหรือสีนวล ครีบมีขอบสีคล้ำ ครีบก้นยาวมาก มีลำตัวประมาณ 25 เซนติเมตร พบใหญ่สุด 40 เซนติเมตร

มีพฤติกรรมกระดิกหนวดอย่างรวดเร็วขณะว่ายน้ำ โดยภายในเวลา 1 นาที สามารถกระดิกหนวดได้ถึง 125 ครั้ง สันนิษฐานว่าเป็นการส่งสัญญาณหาอาหารตามท้องน้ำ โดยอาหารได้แก่ สัตว์หน้าดินต่าง ๆ กุ้ง, แมลงน้ำ เป็นต้น

พบเพียง 2 ชนิด เท่านั้น คือ

* *[[Ceratoglanis pachynema]]* พบได้เฉพาะลุ่มแม่น้ำบางปะกงที่เดียวเท่านั้น ปัจจุบันเป็นปลาที่หายากมาก ใกล้จะสูญพันธุ์เต็มที่แล้ว ขนาดโตเต็มที่ประมาณ 20–25 เซนติเมตร 

* *[[Ceratoglanis scleronema]]* พบได้ในทะเลสาบคาปัวส์ จังหวัดกาลีมันตันตะวันตก ในประเทศอินโดนีเซีย เท่านั้น ขนาดเมื่อโตเต็มที่ประมาณ 40 เซนติเมตร

## ดูเพิ่ม
**[[Hemisilurus]]*

## อ้างอิง

หมวดหมู่:วงศ์ปลาเนื้ออ่อน
ปลาดัง

**ปลาดัง**  ชื่อสกุลของปลากระดูกแข็งในอันดับปลาหนังจำพวกหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า *Hemisilurus* (/เฮม-อิ-ซิ-ลู-รัส/)

มีรูปร่างทั่วไปคล้ายกับปลาในสกุล *[[Ceratoglanis]]* ซึ่งเคยถูกจัดให้อยู่ในสกุลเดียวกันมาก่อน แต่ทว่าปลาในสกุลปลาดังนั้น จะมีความลาดที่ส่วนหลังหลังจากหัวสูงกว่า หนวดมีขนาดยาวกว่าและมีพฤติกรรมกระดิกหนวดเพื่อช่วยในการหาอาหารได้เร็วน้อยกว่าปลาสกุล *Ceratoglanis* มีความยาวตั้งแต่ 50–80 เซนติเมตร

โดยที่คำว่า *Hemisilurus* นั้นมาจากภาษากรีก ที่หมายถึง "ครึ่ง" (ημι) ของ "ปลาเนื้ออ่อน" (silurus)

พบทั้งหมด 3 ชนิด ได้แก่

**[[Hemisilurus heterorhynchus]]* พบในเกาะสุมาตราและบอร์เนียว
**[[Hemisilurus mekongensis]]* พบในลุ่มแม่น้ำโขง จัดเป็นปลาเศรษฐกิจสำคัญชนิดหนึ่งของที่นั่น
**[[Hemisilurus moolenburghi]]* พบในเกาะสุมาตราและบอร์เนียวตะวันตก

## ดูเพิ่ม
**[[Ceratoglanis]]*

## อ้างอิง

หมวดหมู่:วงศ์ปลาเนื้ออ่อน
โพสต์ทูเดย์

**โพสต์ทูเดย์** ก่อกำเนิดเมื่อวันที่ 7 กุมภาพันธ์ พ.ศ. 2546 ในเครือบางกอกโพสต์ เป็นหนังสือพิมพ์ธุรกิจรายวันฉบับภาษาไทย ที่ตีพิมพ์จำหน่ายในประเทศไทย ของบางกอกโพสต์ ที่นำเสนอข้อมูล ข่าวสาร ทั้งด้าน เศรษฐกิจ และลีลาชีวิต ปัจจุบันอยู่ในเครือเนชั่น

เมื่อวันที่ 20 กุมภาพันธ์ 2562 นาย สุทธิเกียรติ จิราธิวัฒน์ ประธานกรรมการบริหาร บริษัท โพสต์ พับลิชชิง จำกัด (มหาชน) ได้เรียกประชุมคณะผู้บริหารและมีมติว่าจะปิดหนังสือพิมพ์โพสต์ทูเดย์ และหนังสือพิมพ์เอ็มทูเอฟ (ฟรีเปเปอร์) ภายในเดือนมีนาคม 2562 โดยให้เหตุผลว่า จากสาเหตุการขาดทุนอย่างต่อเนื่องและจะปรับเปลี่ยนเป็นสื่อดิจิตัล จากการปิดตัวของเอ็มทุเอฟและโพสต์ทูเดย์ทำให้บริษัทเลิกจ้างพนักงาน 200 คน ในส่วนของบางกอกโพสต์ยังมีคงอยู่

## ดูเพิ่ม
* บางกอกโพสต์

## อ้างอิง

## แหล่งข้อมูลอื่น
* เว็บไซต์โพสต์ทูเดย์

หมวดหมู่:บางกอกโพสต์
หมวดหมู่:หนังสือพิมพ์ที่ยุติการตีพิมพ์ในประเทศไทย
หมวดหมู่:เครือเนชั่น
หมวดหมู่:ก่อตั้งในปี พ.ศ. 2546
หมวดหมู่:เว็บไซต์ข่าวในประเทศไทย
เอ็มทูเอฟ

**เอ็มทูเอฟ** () เป็นหนังสือพิมพ์รายวันไทยขนาดแทบลอยด์ในประเทศไทย ที่ผลิตเนื้อหาแบ่งเป็นรูปเล่มใหม่ในเครือเดียวกับหนังสือพิมพ์ โพสต์ทูเดย์ และบางกอกโพสต์ โดยเริ่มออกฉบับปฐมฤกษ์เมื่อวันที่ 11 ตุลาคม พ.ศ. 2554 มีจำนวนพิมพ์วันละ 420,000 ฉบับในช่วงเริ่มต้น และขยับเป็น 600,000 ฉบับในปี พ.ศ. 2557 โดยมีการตรวจสอบรับรองยอดพิมพ์โดยองค์กรต่างประเทศ HKABC ที่นานาประเทศให้การยอมรับและเชื่อถือ มีรายได้หลักจากการโฆษณาเพียงทางเดียว ตั้งกลุ่มผู้อ่านเป้าหมายที่มีรายได้สูง นักเดินทาง และพนักงานบริษัท ในกรุงเทพมหานครและปริมณฑล ซึ่งเป็นกลุ่มเป้าหมายหลักของกลุ่มลูกค้าที่ซื้อพื้นที่โฆษณา โดยแบ่งวิธีการเข้าถึงผู้อ่านเป็นสองส่วน ประกอบด้วย
* แจกฟรีตามโรงแรม ศูนย์การค้า สถานีรถไฟฟ้า อาคารสำนักงาน และสถานที่ท่องเที่ยวในกรุงเทพมหานคร ในวันที่ 10 ตุลาคม พ.ศ. 2557 เอ็มทูเอฟ ได้มีการขยายขอบเขตการแจกฟรีหนังสือพิมพ์จากเดิมแต่เพียงในกรุงเทพมหานคร เป็นกระจายสู่ทุกภูมิภาคตามหัวเมืองสำคัญ ๆ ด้วยยอดพิมพ์และยอดแจกจ่ายที่เพิ่มขึ้นเป็น 600,000 แสนฉบับต่อวัน

เมื่อเดือนกุมภาพันธ์ 2562 สุทธิเกียรติ จิราธิวัฒน์ ประธานกรรมการบริหาร บริษัท โพสต์พับลิชชิงจำกัด (มหาชน) (ปัจจุบันคือ บริษัท หนังสือพิมพ์ บางกอกโพสต์ นิวส์เปเปอร์ จำกัด (มหาชน)) ได้ออกมากล่าวถึงนิตยสารโพสต์ทูเดย์และเอ็มทูเอฟ จะปิดตัวลงในเดือนมีนาคม 2562 ด้วยเหตุผลปัญหาขาดทุน และจะเปลี่ยนเป็นสื่อพิมพ์ดิจิตอลแทนเพื่อตอบสนองผู้อ่าน‘โพสต์ทูเดย์’ ปิดตัว ปิดฉาก 17 ปี สื่อธุรกิจ ‘เอ็มทูเอฟ’ ไปด้วย

## แหล่งข้อมูลอื่น
* หนังสือพิมพ์เอ็มทูเอฟ
*สำนักข่าวอิศรา www.isranews.org/isranews-article/item/23634-m2f.html‎

 

หมวดหมู่:บางกอกโพสต์
หมวดหมู่:หนังสือพิมพ์ในประเทศไทย
หมวดหมู่:บริษัทไทยที่ก่อตั้งในปี พ.ศ. 2554
หมวดหมู่:ก่อตั้งในปี พ.ศ. 2554
คิม ดง-ฮย็อน (นักแสดง)

**คิม ดง-ฮย็อน** () เป็นนักแสดง, นายแบบ และนักร้องชาวเกาหลีใต้ เขาเป็นที่รู้จักจากการรับบทนำในละครเช่น *The Miracle*, *Good Morning Double-Decker Bus* และ *The 1km Distance Between Us* เขาเป็นอดีตสมาชิกวง บอยเฟรนด์
เดบิวต์ครั้งแรกเมื่อวันที่ 26 พฤษภาคม ค.ศ. 2554 ในรายการ Mnet's M!Countdown

## ประวัติ
**คิม ดง-ฮย็อน** เกิดเมื่อวันที่ 12 กุมภาพันธ์ พ.ศ. 2532 ที่ โซล, เกาหลีใต้
## อาชีพ

ดงฮย็อนเปิดตัวในฐานะผู้นำของบอยเฟรนด์เมื่อวันที่ 26 พฤษภาคม 2554 ในรายการ Mnet's M!Countdown
## ผลงานอัลบั้ม

## ผลงานอื่น
### ภาพยนตร์

### ละครโทรทัศน์

### ละครเวที

### มิวสิกวิดีโอ

## รางวัล
### บอยเฟรนด์

## อ้างอิง

หมวดหมู่:บุคคลที่เกิดในปี พ.ศ. 2532
หมวดหมู่:ไอดอลชายชาวเกาหลีใต้
หมวดหมู่:นักร้องเกาหลีใต้
เอ็กมาอินเตอร์เนชันแนล

**เอ็กมาอินเตอร์เนชันแนล** () เป็นองค์กรเอกชนไม่แสวงหาผลกำไร ที่ดำเนินงานเกี่ยวกับระบบสารสนเทศและการสื่อสาร โดยองค์กรได้เปลี่ยนมาใช้ชื่อนี้ในปี พ.ศ. 2537 เมื่อสมาคมผู้ผลิตคอมพิวเตอร์แห่งยุโรป (European Computer Manufacturers Association or ECMA) ได้เปลี่ยนชื่อเพื่อให้มีชื่อที่สะท้อนถึงความเป็นสากลขององค์กร จึงทำให้ชื่อดังกล่าวไม่เป็นตัวย่อและไม่ใช้ตัวอักษรใหญ่ทั้งหมดอีกต่อไป

โดยเริ่มแรกนั้น องค์กรก่อตั้งขึ้นในปี พ.ศ. 2504 เพื่อกำหนดมาตรฐานของระบบคอมพิวเตอร์ในภาคพื้นยุโรป แต่ระบบการเป็นสมาชิกขององค์กรในปัจจุบันเปิดกว้างสำหรับการเป็นสมาชิกจากทั้งบริษัทใหญ่หรือเล็กจากทั่วโลกที่ผลิต จำหน่าย หรือพัฒนาระบบคอมพิวเตอร์และการสื่อสาร และมีความสนใจหรือมีประสบการณ์ในด้านเทคนิคตามที่กำหนดโดยองค์กร 

ที่ตั้งปัจจุบันขององค์กร ตั้งอยู่ที่เมืองเจนีวา ประเทศสวิตเซอร์แลนด์

หมวดหมู่:องค์การมาตรฐาน
หญิงและเด็กก่อน

"**หญิงและเด็กก่อน**" เป็นจรรยาบรรณในประวัติศาสตร์ซึ่งให้ช่วยชีวิตของหญิงและเด็กก่อนในสถานการณ์ร้ายแรงถึงชีวิต (ตามแบบคือ การสละเรือ เมื่อทรัพยากรดำรงชีพ เช่น เรือชูชีพ มีจำกัด)

วลีนี้ปรากฏครั้งแรกในบันเทิงคดี *Harrington: A Story of True Love* โดย วิลเลียม ดักลาส โอคอนเนอร์ ใน ค.ศ. 1860 แต่การใช้ "หญิงและเด็กก่อน" ที่มีบันทึกครั้งแรกเกิดขึ้นระหว่างการอพยพเรือหลวง*เบอร์คอนเฮด* (HMS *Birkenhead*) ซึงเป็นเรือลำเลียงพลของกองทัพเรืออังกฤษ ใน ค.ศ. 1852 อย่างไรก็ดี จรรยาบรรณดังกล่าวขึ้นชื่อที่สุดว่าสัมพันธ์กับการจมของอาร์เอ็มเอส ''ไททานิก'' ใน ค.ศ. 1912 "หญิงและเด็กก่อน" เป็นจรรยาบรรณ จึงไม่มีรากฐานในกฎหมายทางทะเล และศาสตราจารย์เอ็ด กาเลีย ผู้เชี่ยวชาญด้านการอพยพเมื่อเกิดภัยพิบัติจากมหาวิทยาลัยกรีนิช ระบุว่า การอพยพสมัยใหม่โดยปกติ "ช่วยผู้อ่อนแอที่สุดออกจากเหตุการณ์ก่อน ซึ่งไม่จำเป็นต้องเป็นหญิง แต่มีแนวโน้มเป็นผู้บาดเจ็บ ผู้สูงอายุและเด็กเล็ก" ยิ่งไปกว่านั้น ผลการศึกษาของมหาวิทยาลัยอุปซอลาใน ค.ศ. 2012 เสนอว่าการใช้ "หญิงและเด็กก่อน" ในทางปฏิบัติ อาจเป็นข้อยกเว้น มิใช่กฎ

## อ้างอิง

หมวดหมู่:การช่วยชีวิต
หมวดหมู่:จริยธรรม
หมวดหมู่:ปรัชญาสังคม
หมวดหมู่:ภัยพิบัติทางทะเล
หมวดหมู่:วีรคติ
หมวดหมู่:เด็ก
หมวดหมู่:ผู้หญิง
เซดด์

**อันทอน ซาสลัฟสกี** () หรือรู้จักในชื่อ **เซดด์** () เกิดวันที่ 2 กันยายน ค.ศ. 1989 เป็นนักดนตรีชาวรัสเซีย-เยอรมัน โปรดิวเซอร์เพลงแนวอิเล็กทรอนิกส์ และดีเจ เขาเริ่มทำงานจากเพลงแนวอิเล็กโทรเฮาส์ แต่ต่อมาได้ขยับขยายมาทำแนวอื่นด้วย โดยได้รับอิทธิพลจากเพลงแนวโพรเกรสซีฟเฮาส์ ดั๊บสเตป และดนตรีคลาสสิก เซดด์เติบโตและเริ่มอาชีพของเขาที่เมืองไคเซิร์สเลาเทิร์น ประเทศเยอรมนี จนมาเป็นที่รู้จักจากเพลง "Clarity" ที่ได้ฟอกซ์ (Foxes) มาร่วมงาน ติดชาร์ตบิลบอร์ดฮอต 100 สูงสุดอันดับ 8 และติดอันดับ 1 ชาร์ตยูเอสแดนซ์คลับซองส์ เขาได้รับรางวัลแกรมมี่ในสาขาบันทึกเพลงแดนซ์ยอดเยี่ยม จากงานแกรมมี่ครั้งที่ 56 จากเพลงที่กล่าวมาข้างต้น

## อ้างอิง

หมวดหมู่:ผู้ที่ได้รับรางวัลแกรมมี
หมวดหมู่:ดีเจเยอรมัน
หมวดหมู่:บุคคลจากซาราตอฟ
หมวดหมู่:บุคคลจากไคเซิร์สเลาเทิร์น
เคเบิล (ตัวละคร)

**เนธาน ซัมเมอส์** () ลูกชายจากแดนไกลของ ไซคลอปส์ และ แมดเดอลีน ไพรเออร์ หรือร่างโคลนของ จีน เกรย์ จุดกำเนิดของเขาเป็นผลมาจากวายร้ายซินิสเตอร์ เสกร่างใหม่ของจีนขึ้นมาเพื่อต้องการใช้เขาเป็นเครื่องมือปราบ อะโพคาลิปส์ พอรู้ว่าตัวตนที่แท้จริงของเธอคือใคร สก็อตต์เลยหนีไปหายอดยาหยีคนเดิม ทิ้งให้เธอต้องเผชิญมรสุมกรรมกับคริสโตเฟอร์ เด็กน้อยอย่างเดียวดาย
## ประวัติ
คริสโตเฟอร์ถูกแมดเดอลีนพาไปอาศัยอยู่ในสถานเลี้ยงเด็กกำพร้า ที่เดียวกับที่สามีเก่าของเธอเคยใช้ชีวิตอยู่ และเพิ่มชื่อนำหน้าว่า เนธาน เข้าไปด้วย เป็น เนธาน คริสโตเฟอร์ เธอยังพยายามบูชายัญลูกเพื่อเปิดประตูมิติใหม่ให้กับโลก ก่อนที่ จีน เกรย์จะสังหารเธอ และช่วยเหลือเนธานไว้ได้ สก็อตต์และจีนจึงช่วยกันเลี้ยงดูลูกน้อยในที่สุด

แต่เจ้าอะโพคาลิปส์ก็เข้ามาเล่นงานเด็กน้อยจนได้ มันปล่อยไวรัส เทคโน-ออร์แกนิค ใส่เขาจนร่างกายไม่อยู่ในสถานะที่สามารถช่วยเหลือได้แล้ว ทว่านางฟ้าก็มาโปรด อัสคานี่ จากโลกอนาคตมาหาพวก X-Men พร้อมบอกว่า ต้องส่งเขาไปยังโลกอนาคตอีก 2000 ปีข้างหน้า ซึ่งจะสามารถช่วยลูกน้อยของพวกเขาได้ พวกเขาไม่มีทางเลือกนอกจากต้องส่งเขาข้ามเวลาและลาจากกัน

เนื่องจากร่างกายโดนเชื้อไวรัสเล่นงานไปหนักหนาพอดู จนทำให้เนื้อเยื่อและองค์ประกอบบางอย่างไม่สามารถใช้การได้ วิทยาการอันสุดล้ำหน้าจึงช่วยชีวิตเขาไว้ด้วยการทำให้เขากลายเป็นคนกึ่งไซบอร์ค ก่อนที่ภายหลังเขาจะเดินทางย้อนเวลากลับมาเพื่อร่วมทีม X-Men ในที่สุด

## พลังพิเศษ
เคเบิลได้พลังจิตมาจากแม่ แต่เขาไม่สามารถใช้งานมันได้อย่างเต็มที่เท่าไหร่ หากเขายังมีทักษะการต่อสู้อันสุดยอดอยู่ และเขาชอบใช้อาวุธล้ำสมัยจากโลกอนาคตเสมอ

ด้วยความที่ร่างกายของเขาเป็นกึ่งไซบอร์ค ทำให้เขาสามารถเชื่อมต่อตัวเองเข้ากับคอมพิวเตอร์เพื่อถ่ายทอดข้อมูลได้ด้วย ที่น่าทึ่งคือ เขาสามารถหายตัวข้ามกาลเวลาได้ด้วย

หมวดหมู่:ตัวละครในเอ็กซ์เมน
หมวดหมู่:ตัวละครมาร์เวลคอมิกส์
หมวดหมู่:ตัวละครที่เป็นไซบอร์ก
หมวดหมู่:ตัวละครที่เป็นนักเดินทางข้ามเวลา
หมวดหมู่:ซูเปอร์ฮีโรที่เป็นไซบอร์ก
หมวดหมู่:ตัวละครในบันเทิงคดีที่มาอาศัยอยู่ในเวลา
หมวดหมู่:ตัวละครที่เป็นครูโรงเรียน
ออลล์สเตตอะรีนา

**ออลล์สเตตอะรีนา** (; แต่เดิมชื่อ **โรสมอนต์เฮอไรซัน**) เป็นสนามที่ตั้งอยู่ที่หมู่บ้านโรสมอนต์ในรัฐอิลลินอย สหรัฐอเมริกา เป็นสถานที่สำหรับจัดการแข่งขันกีฬาต่าง ๆ ใช้เป็นสนามเหย้าของทีมชิคาโกวุลฟส์ในอเมริกันฮอกกี้ลีก และชิคาโกสกายในลีกของสมาคมบาสเกตบอลหญิงแห่งชาติ (ดับเบิลยูเอ็นบีเอ) ออลล์สเตตอะรีนาเปิดทำการครั้งแรกเมื่อวันที่ 11 พฤษภาคม ค.ศ. 1980

## อ้างอิง

หมวดหมู่:สนามมวย
หมวดหมู่:สนามฮอกกี้น้ำแข็งในร่มในรัฐอิลลินอย
หมวดหมู่:สนามบาสเกตบอลในรัฐอิลลินอย
หมวดหมู่:สนามศิลปะการต่อสู้แบบผสมในรัฐอิลลินอย
หมวดหมู่:สนามแข่งรถในรัฐอิลลินอย
หมวดหมู่:สนามมวยปล้ำอาชีพในรัฐอิลลินอย
หมวดหมู่:สนามมวยปล้ำในชิคาโก
หมวดหมู่:สนามมวยปล้ำในรัฐอิลลินอย
หมวดหมู่:สนามฮอกกี้น้ำแข็งในร่มในรัฐอิลลินอย
ปลาบึก (สกุล)

**ปลาบึก** เป็นสกุลของปลาหนังน้ำจืด ในวงศ์ปลาสวาย (Pangasidae) ใช้ชื่อสกุลว่า *Pangasianodon* (/แพน-กา-เซีย-โน-ดอน/)

## ลักษณะ

สกุลนี้ตั้งขึ้นโดย ปิแอร์ เชอวี ในปี ค.ศ. 1931 โดยแยกออกมาจากสกุล *[[Pangasius]]* ซึ่งเป็นสมาชิกส่วนใหญ่ในวงศ์นี้ แต่ได้กำหนดขึ้นมาคร่าว ๆ โดยไม่ได้กำหนดปลาที่เป็นชนิดต้นแบบ โดยศึกษาจากตัวอย่างปลาในพิพิธภัณฑ์ของประเทศกัมพูชา ต่อมา ฮิวจ์ แมคคอร์มิค สมิธ ได้มีการตรวจสอบ พบว่ารายงานของเชอวีได้คลาดเคลื่อนหลายประการ เช่น บันทึกไว้ว่า ปลาบึกตัวที่ใช้ในการศึกษายาวประมาณ 2 เมตร แต่ความจริงแล้วยาว 2.5 เมตร และที่ว่าปลาบึกไม่มีฟันก็อาจไม่ถูกต้อง เพราะปลาบึกตัวที่พบอาจเป็นปลาที่มีอายุมากฟันอาจหลุดไปแล้วก็ได้ และประการสุดท้ายได้บันทึกไว้ว่า ปลาบึกไม่มีหนวดที่คาง มีแต่หนวดที่ริมปากบน แต่ปลาบึกที่มีขนาดใหญ่นั้นหนวดที่คางอาจจะหดหายไปก็เป็นได้ ซึ่งต่อมา ในปี ค.ศ. 1983 จากการศึกษาลูกปลาบึกที่เพาะได้ พบว่าข้อโต้แย้งของสมิธที่มีต่อบันทึกของเชอวีนั้นถูกต้องทุกประการ เพราะลูกปลาบึกขนาดเล็กมีฟันที่ขากรรไกรบนและล่าง และมีหนวดที่ริมฝีปากบน 1 คู่ และคางอีก 4 คู่

ลักษณะสำคัญของสกุลปลาบึกนี้ คือ จมูกคู่หลังอยู่ใกล้กับจมูกคู่หน้า ครีบหลังมีก้านครีบเดี่ยวเป็นซี่แข็ง และมีก้านครีบแขนง 6–7 ก้าน ครีบท้องมีก้านครีบแขนง 8–9 ก้าน นัยน์ตาอยู่ระดับเดียวกับมุมปาก สำหรับปลาขนาดใหญ่ซี่กรองเหงือกจะหดหายไป

## การจำแนก
สามารถจำแนกปลาในสกุลนี้ได้เป็น 2 ชนิด เท่านั้น แต่ขณะที่บางข้อมูลจะจัดให้มีเพียงชนิดเดียวเท่านั้น
**[[Pangasianodon gigas]]* Chevey, 1931 (ปลาบึก)
**[[Pangasianodon hypophthalmus]]* (Sauvage, 1878) (ปลาสวาย-บางข้อมูลจะจัดให้อยู่ในสกุล *Pangasius*)

## สายพันธุ์ใหม่
ปัจจุบัน ทางมหาวิทยาลัยแม่โจ้ ได้ทำการศึกษาวิจัยผสมข้ามพันธุ์ปลาสกุลนี้ เพื่อให้ได้ปลาสายพันธุ์ใหม่ที่ชื่อ "ปลาบึกสยาม" เพื่อผลทางการเกษตร ซึ่งปลาบึกสยามมีส่วนหัวที่เล็กและแบนกว่าปลาบึกปกติ แต่มีอันตราการเจริญเติบโตและการรอดตายสูง สามารถให้ผลผลิตได้เร็วกว่าปลาบึกถึง 5–10 ปี เนื้อปลามีความขาวอมชมพู เป็นที่ต้องการของตลาด ซึ่งทางมหาวิทยาลัยแม้โจ้จะได้ทำการพัฒนาสายพันธุ์เพื่อที่จะให้เกษตรกรทำการเลี้ยงต่อไปในเชิงพาณิชย์ และยังพัฒนาต่อไปเพื่อสกัดทำน้ำมันปลา ทดแทนการนำเข้าน้ำมันปลาจากต่างประเทศอีกด้วย
## อ้างอิง

หมวดหมู่:วงศ์ปลาสวาย
## แหล่งข้อมูลอื่น
ช้างศรีลังกา

**ช้างศรีลังกา** (; ; ) เป็นช้างเอเชียชนิดย่อยชนิดหนึ่ง มีถิ่นกระจายพันธุ์เฉพาะบนเกาะซีลอน หรือประเทศศรีลังกาในปัจจุบันเท่านั้น

ช้างศรีลังกา ได้ถูกอนุกรมวิธานแยกออกจากช้างเอเชียชนิดอื่น ๆ โดยคาโรลัส ลินเนียส  นักวิทยาศาสตร์ชาวสวีเดนเมื่อปี ค.ศ. 1758 โดยถือว่าเป็นชนิดต้นแบบของช้างเอเชียด้วย

ช้างศรีลังกา มีลักษณะรูปร่างที่ใหญ่โตกว่าช้างเอเชียชนิดอื่น ๆ มีผิวหนังสีคล้ำหรือสีดำ ขนาดใบหูใหญ่และมีสีกระจายมากบริเวณใบหู ใบหน้า งวงและลำตัว ตัวผู้หรือช้างพลายส่วนใหญ่จะเป็น ช้างสีดอ คือ ไม่มีงา มีแต่ขนายซึ่งเป็นงาขนาดเล็กโตประมาณเท่าข้อมือ (เส้นรอบวงประมาณ 15-20 เซนติเมตร) ยาวไม่พ้นปากหรืออาจยาวพ้นปากเพียงเล็กน้อย มีน้อยตัวที่มีงา ส่วนตัวเมียหรือช้างพังมีลักษณะเหมือนกับช้างเอเชียชนิดอื่น ๆ คือไม่มีงา มีแต่ขนายเท่านั้น

ช้างศรีลังกา มีความผูกพันกับมนุษย์เป็นอย่างมาก โดยชาวศรีลังกาเชื่อว่า ด้วยความที่เป็นสัตว์ใหญ่และมีผิวสีคล้ำ จึงเป็นสัญลักษณ์ของเมฆฝน ช้างศรีลังกาจึงใช้ในงานแห่เพื่อขอฝน โดยเฉพาะอย่างยิ่งในงานเทศกาลเอสสะลา เพราเฮรา (ඇසළ පෙරහර) หรืองานฉลองพระเขี้ยวแก้วของสมเด็จพระสัมมาสัมพุทธเจ้า ซึ่งเป็นเทศกาลแห่ไปตามท้องถนนที่ยิ่งใหญ่ของศรีลังกา ช้างศรีลังกาถือเป็นหลักของเทศกาลนี้ ช้างที่ถูกเลือกให้เป็นพาหนะและร่วมไปในขบวนเทศกาลนี้ จะเป็นช้างที่ถูกเลือกคัดสรรเป็นอย่างยิ่ง หากเป็นช้างพลายต้องเป็นช้างที่ไม่อยู่ในอาการตกมัน มี
thumb|left|ช้างศรีลังกาในเทศกาลเอสสะลา เพราเฮรา
อากัปกิริยาที่สงบเรียบร้อย เชื่อฟังคำสั่งของมนุษย์ ช้างตัวที่ถูกคัดเลือกจะได้รับการตรวจสภาพร่างกายและบำรุงให้มีความพร้อมจากสัตวแพทย์   และถูกพาไปกินอาหารที่หลังภูเขาอันเป็นแหล่งที่มีอาาหรช้างอุดมสมบูรณ์ ต่อจากนั้นจะถูกตกแต่งร่างกายด้วยสีสันต่าง ๆ รวมถึงผ้าหลากสี และหลอดไฟประดับตามส่วนต่าง ๆ เพื่อให้เกิดความประทับใจแก่ผู้พบเห็น โดยเฉพาะช้างตัวที่ต้องเป็นพาหนะในการอัญเชิญพระเขี้ยวแก้ว ซึ่งถือเป็นช้างประธาน โดยมีคติว่า แสงไฟและแสงสว่างจะเป็นสิ่งช่วยป้องกันพระเขี้ยวแก้วจากสิ่งชั่วร้ายที่มาคุกคามต่าง ๆ นานา

## อ้างอิง

## แหล่งข้อมูลอื่น
ต่อมคาวเปอร์

**ต่อมบัลโบยูรีทรัล**
หรือ  **ต่อมคาวเปอร์** () ตามชื่อของนักกายวิภาคชื่อว่า  วิลเลียม คาวเปอร์
เป็นต่อมขับออก (exocrine gland) ในระบบสืบพันธุ์ของสัตว์เลี้ยงลูกด้วยนมตัวผู้มากมายหลายประเภท
(ในบรรดาสัตว์เลี้ยงทั้งหลาย  มีสุนัขเท่านั้นที่ไม่มี)
เป็นต่อมที่มีกำเนิดเดียวกัน  (homologous)  กับต่อมบาร์โทลิน  (Bartholin's gland) ในสัตว์ตัวเมีย

## ตำแหน่ง
ต่อมนี้อยู่ที่ส่วนหลังด้านข้างของส่วนที่เป็นเยื่อบุท่อปัสสาวะที่โคนองคชาต (ดูรูป) 
อยู่ในระหว่างสองชั้นของ fascia of the urogenital diaphragm ใน deep perineal pouch
และปกคลุมด้วยใยกล้ามเนื้อหูรูดท่อปัสสาวะ (urethral sphincter) แนวขวาง

## โครงสร้าง
[thumb|right|325px|[ต่อมลูกหมากผ่าออก  แสดง bulbourethral glands ในใยกล้ามเนื้อหูรูดท่อปัสสาวะใต้ต่อมลูกหมาก]]
ต่อมนี้เป็นต่อมประกอบ tubulo-alveolar 
แต่ละข้างมีขนาดเท่ากับเม็ดถั่วลันเตาในมนุษย์
ในลิงชิมแปนซี  จะมองไม่เห็นด้วยตาเปล่า  แต่เห็นได้ด้วยกล้องจุลทรรศน์
ในหมูป่า ต่อมนี้อาจยาวถึง 18 ซ.ม. และมีเส้นผ่าศูนย์กลางถึง 5 ซ.ม.

ต่อมนี้ประกอบด้วยกลีบเล็ก ๆ ที่มัดเข้าด้วยกันด้วยเยื่อเส้นใย
แต่ละกลีบประกอบด้วยกระเปาะ (Acinus) หลายกระเปาะ
มีภายในบุด้วยเนื้อเยื่อบุผิว (epithelium)
ที่มีช่องเปิดออกไปเป็นท่อที่เชื่อมต่อกับท่อของกลีบอื่น ๆ รวมกันเป็นท่อสำหรับหลั่งออกท่อเดียว
ท่อหลั่งออกนี้ยาวประมาณ 2.5 ซ.ม. และมีช่องเปิดเข้าไปในท่อปัสสาวะที่โคนองคชาต
ต่อมนี้จะเล็กลงเรื่อย ๆ เมื่ออายุมากขึ้น

## หน้าที่
เมื่อเกิดอารมณ์ทางเพศ  ต่อมแต่ละข้างจะผลิตน้ำเหนียว ๆ ใส ๆ มีรสเค็มที่รู้จักกันว่า น้ำหล่อลื่น (pre-ejaculate)
ซึ่งช่วยหล่อลื่นท่อปัสสาวะเพื่อเปิดทางแก่ตัวอสุจิ
โดยทำฤทธิ์กรดที่เกิดจากปัสสาวะในท่อปัสสาวะให้เป็นกลาง
และช่วยล้างปัสสาวะและสิ่งแปลกปลอมที่เหลืออยู่ออกไป

แม้ว่าน้ำหล่อลื่นจะไม่มีตัวอสุจิ  แต่ก็เป็นไปได้ว่ามันอาจจะเก็บตกตัวอสุจิที่อยู่ในป่ององคชาต (bulb of penis) อันเป็นส่วนเหลือจากการหลั่งน้ำอสุจิครั้งสุดท้าย ๆ แล้วส่งตัวอสุจิออกก่อนที่จะเกิดการหลั่งน้ำอสุจิต่อไป

ต่อมคาวเปอร์ยังผลิตแอนติเจนเฉพาะต่อมลูกหมาก  (prostate-specific antigen ตัวย่อ PSA)
และมะเร็งที่ต่อมคาวเปอร์อาจจะเพิ่มปริมาณ PSA ไปในระดับที่ทำให้สงสัยได้ว่าอาจมีมะเร็งต่อมลูกหมาก

## รูปอื่น ๆ

 Image:Illu penis.jpg|โครงสร้างองคชาต
 Image:Gray1136.png|อวัยวะเชิงกรานของชายดูจากด้านขวา
 Image:Gray1156.png|กระเพาะปัสสาวะ องคชาต และท่อปัสสาวะ  ผ่าในแนวตั้ง


## ดูเพิ่ม
* น้ำหล่อลื่น (ที่ต่อมคาวเปอร์หลั่งออก)

## เชิงอรรถและอ้างอิง


หมวดหมู่:ต่อม
หมวดหมู่:ระบบสืบพันธุ์
หมวดหมู่:บุรุษเวชศาสตร์
หมวดหมู่:วิทยาระบบปัสสาวะ
หมวดหมู่:องคชาต
หมวดหมู่:น้ำอสุจิ
หมวดหมู่:เพศศึกษา
หมวดหมู่:การหลั่งน้ำอสุจิ
สวิสซาล์ม

**สวิสซาล์ม** (; , , , ) เป็นเพลงชาติของสวิตเซอร์แลนด์ เรียบเรียงทำนองเมื่อ ค.ศ. 1841 โดย Alberich Zwyssig (1808–1854) เริ่มขับร้องในฐานะเพลงปลุกใจของชาติ โดยสภาแห่งชาติ ตั้งแต่มีการใช้เพลงสวิสซาล์มเป็นเพลงชาติ เนื่องมาจากสภาแห่งชาติได้มีการหารือว่าด้วยการเปลี่ยนแปลงเพลงชาติ ระหว่าง ค.ศ. 1961 ถึง ค.ศ. 1981 ได้ใช้เพลงชาติฉบับอื่นที่ชื่อว่า  (; ; ; ) ประพันธ์บทร้องโดย Johann Rudolf Wyss (1743–1818) ซึ่งขับร้องในท่วงทำนองของเพลง *[[ก็อดเซฟเดอะควีน]]* ใช้จนถึงวันที่ 1 เมษายน ค.ศ. 1981, สวิสซาล์มได้รับรองสถานะให้เป็นเพลงชาติฐานะตามกฎหมาย ในปี ค.ศ. 2013 สภาแห่งสมาพันธรัฐมีแนวความคิดในการเปลี่ยนแปลงเพลงชาติ

## ประวัติ

## บทร้อง
สวิสซาล์ม ฉบับทางการมีอยู่ทั้งสิ้น 4 บท, ปกตินิยมขับร้องเฉพาะบทที่ 1 (ในภาษาเยอรมัน) ส่วนเนื้อร้องที่เหลืออีก 3 บท จะขับร้องเป็นบางโอกาส โดยได้มีการแปลบทร้องในภาษาราชการทั้ง 3 ภาษา

## แกลเลอรี
[thumb|150px|[Bust (sculpture)|Bust of Zwyssig in Bauen]]
[thumb|150px|Fountain memorial for the composer [:en:Alberich Zwyssig|Alberich Zwyssig and the Swiss Psalm's poet Leonhard Widmer in Zürich-Seefeld (Zürichhorn)]]

## เชิงอรรถ และ อ้างอิง

## แหล่งข้อมูลอื่น

* Switzerland and its anthem (s)  - An article about the history of the Swiss Psalm.  How a church hymn became a national anthem.
* The Swiss Psalm
* Swiss National Anthem  - The website of the Federal Authorities of the Swiss Confederation features text and sound of the anthem in the four national languages
* Streaming audio, lyrics and information about the Swiss Psalm
* The Democratic Union of the Centre (UDC) of the Canton of Vaud, Section Sainte-Croix  has a long vocal version of the Anthem, with the first verse sung in all four languages.

หมวดหมู่:Nationalanthemsofeurope
หมวดหมู่:เพลงภาษาสวิส
หมวดหมู่:สัญลักษณ์ของประเทศสวิตเซอร์แลนด์
หมวดหมู่:เพลงปลุกใจของสวิส
หม่อมเจ้าวัตนานุวัฒน์ วัฒนวงศ์

พันโท **หม่อมเจ้าวัฒนานุวัฒน์ วัฒนวงศ์** (7 มีนาคม พ.ศ. 2464 - 22 กรกฎาคม พ.ศ. 2547) เป็นพระโอรสในพระเจ้าบรมวงศ์เธอ กรมขุนมรุพงษ์ศิริพัฒน์กับหม่อมนุ่ม วัฒนวงศ์ ณ อยุธยา และเป็นพระนัดดาในพระบาทสมเด็จพระจอมเกล้าเจ้าอยู่หัว

## พระประวัติ
พันโท หม่อมเจ้าวัฒนานุวัฒน์ วัฒนวงศ์ มีพระนามลำลองว่า **ท่านชายนิด** ประสูติเมื่อ 7 มีนาคม พ.ศ. 2464 ทรงมีพระเชษฐาร่วมพระมารดา 1 พระองค์ คือ
* หม่อมเจ้าตรีอนุวัฒน์ วัฒนวงศ์ (พ.ศ. 2457 - 2491)

และมีพระเชษฐาและพระเชษฐภคินีต่างมารดา 5 พระองค์
* หม่อมเจ้าสุวัฒนวิสัย วัฒนวงศ์ (พ.ศ. 2439 - 2447)
* หม่อมเจ้าเกรียงไกรมรุพล วัฒนวงศ์ (พ.ศ. 2441 - 2464)
* หม่อมเจ้าสุวคนธ์ประทุม วัฒนวงศ์ (พ.ศ. 2444 - 2448)
* หม่อมเจ้าจงกลนี วัฒนวงศ์ (พ.ศ. 2452 - 2508)
* หม่อมเจ้าหญิงรัตนกมล วัฒนวงศ์ (พ.ศ. 2461 - 2550)

เมื่อพ.ศ. 2474 ทรงเข้าศึกษาที่โรงเรียนเทพศิรินทร์ เมื่อสำเร็จการศึกษาได้เข้ารับราชการเป็นทหาร มียศสูงสุดที่ พันโท

พันโท หม่อมเจ้าวัฒนานุวัฒน์ วัฒนวงศ์ สิ้นชีพิตักษัยเมื่อ 22 กรกฎาคม พ.ศ. 2547 พระชันษา 83 ปี พระราชทานเพลิงศพ ณ วัดเทพศิรินทราวาสราชวรวิหาร วันที่ 19 ธันวาคม พ.ศ. 2547

## พระเกียรติยศ

### เครื่องราชอิสริยาภรณ์
 สืบตระกูล พลตรีพระเจ้าบรมวงศ์เธอ กรมขุนมรุพงษ์ศิริพัฒน์

### พระยศ

#### พระยศทางทหาร

* 1 มกราคม พ.ศ. 2504: พันตรี

## พงศาวลี



## อ้างอิง

หมวดหมู่:หม่อมเจ้า
หมวดหมู่:ราชสกุลวัฒนวงศ์
หมวดหมู่:ทหารบกชาวไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ปลาช่อนแอฟริกา (สกุล)

**ปลาช่อนแอฟริกา** () เป็นชื่อสกุลของปลาน้ำจืดจำพวกหนึ่ง ในวงศ์ปลาช่อน (Channidae) ใช้ชื่อสกุลว่า *Parachanna* (/พา-รา-ชาน-นา/) 

มีรูปร่างคล้ายคลึงกับปลาในสกุล *[[Channa]]* ที่พบในทวีปเอเชีย แต่ทว่าปลาในสกุลนี้จะมีขนาดลำตัวที่เล็กกว่า มีส่วนหัวที่เล็กและแบน และมีลายที่ลำตัวคล้ายลายไม้แบบเดียวกับ ปลากระสง (*C. lucius*) ที่อยู่ในสกุล *Channa*

พบทั้งหมด 3 ชนิด โดยพบในตอนกลางและตอนตะวันตกของทวีปแอฟริกา ได้แก่

**[[Parachanna africana]]* พบในประเทศเบนิน ไปจนถึงตอนใต้ของแม่น้ำครอสส์ในไนจีเรีย มีความยาวเต็มที่ประมาณ 30 เซนติเมตร
**[[Parachanna insignis]]* ขนาดใกล้เคียงกับชนิดแรก โดยพบได้ที่ลุ่มแม่น้ำคองโกด้วย
**[[Parachanna obscura]]* มีขนาดโตเต็มที่ 50 เซนติเมตร นับว่าเป็นชนิดที่ใหญ่ที่สุดในสกุลนี้ มีความคล้ายคลึงกับปลากระสงมาก พบได้ที่เซเนกัล, ชาด ไปจนถึงแม่น้ำไนล์และลุ่มแม่น้ำคองโก

ใช้บริโภคกันในท้องถิ่น และมีการเลี้ยงเป็นปลาสวยงาม โดยส่งออกไปขายยังต่างประเทศ

## อ้างอิง
*Fishbase

หมวดหมู่:วงศ์ปลาช่อน
หมวดหมู่:ปลาแอฟริกา
หมวดหมู่:ปลาตู้
นอยเอดอยท์เชแฮร์เต

**นอยเอดอยท์เชแฮร์เต **(; "New German Hardness" หรือรู้จักในชื่อ Die Neue Härte) เป็นแนวเพลงอิเล็กทรอนิกส์เมทัลเยอรมัน หรือแดนซ์เมทัล (tanzmetal) เป็นแนวเพลงย่อยของเพลงร็อก ผู้คิดค้นคำนี้คือสื่อด้านดนตรีเยอรมัน หลังจากอัลบั้มแรกของวงรัมสไตน์ ที่ชื่อชุด *[[Herzeleid]]* (1995) ออกวางขาย

## Bands

* ASP
* Bettelprinz
* b.o.s.c.h.
* Butzemann
* Dark Diamonds
* Dein Feuer
* Dementi
* Der Bote
* Die Allergie
* Die Apokalyptischen Reiter
* Die Vorboten
* die!
* Dossche
* Eisbrecher
* Eisenherz
* Eisheilig
* Erzwerk
* Etwas Dein
* Exfeind
* Extramensch
* Fleischmann
* Frau Falter
* Haertefall
* Hämatom
* Hammerschmitt
* Hanzel und Gretyl
* Heldmaschine
* Herren
* Hertzton
* Herzbruch
* Herzer
* Herzparasit
* In Extremo
* In Viro
* Joachim Witt
* Kind Tot
* Knorkator
* Krankheit
* L'Âme Immortelle
* Leichenwetter
* Letzte Instanz
* Maerzfeld
* Megaherz
* Menschenwahn
* Niederschlag
* nulldB
* Omega Lithium
* Oomph!
* Ost+Front
* Peragon
* Projekt Mensch
* Pronther
* Rammstein
* Rinderwahnsinn
* Ruoska
* Samsas Traum
* Schacht
* Scherbentanz
* Schlafes Bruder
* Schlagwerk
* Schock
* Schockraum
* Schwarzer Engel
* Schweisser
* Seelenzorn
* Silberschauer
* Stahlhammer
* Stahlmann
* Stark Treiben
* Stimmkraft
* Stoneman
* Subway to Sally
* Tanzwut
* Treibhaus
* Üebermutter
* Umbra et Imago
* Unheilig
* Untoten
* Von Den Ketten
* Weissglut
* Weto

## อ้างอิง

หมวดหมู่:ประเภทดนตรีร็อก
หมวดหมู่:แนวเพลงย่อยเฮฟวีเมทัล
หม่อมเจ้าจันทรศิริปริวัตร จันทรทัต

พันโท **หม่อมเจ้าจันทรศิริปริวัตร จันทรทัต** (3 มกราคม พ.ศ. 2445 – 25 มีนาคม พ.ศ. 2518) เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา

## พระประวัติ
หม่อมเจ้าจันทรศิริปริวัตร จันทรทัต มีพระนามลำลองว่า **ท่านชายอ่าว** เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา เมื่อวันที่ 3 มกราคม พ.ศ. 2445 มีโสทรอนุชาและโสทรขนิษฐา 3 องค์ ได้แก่
* หม่อมเจ้าอุรคินทร์ จันทรทัต (พ.ศ. 2456-2511)
* หม่อมเจ้าศศวินทุวิศาล จันทรทัต (พ.ศ. 2460-2527)
* โสมกานดา ภาษวัธน์ (พ.ศ. 2461-2553)

และมีเชษฐาและเชษฐภคินีต่างพระมารดา 4 องค์ ได้แก่
* หม่อมเจ้าทัตจันทร์จำรูญ จันทรทัต (พ.ศ. 2428-2485)
* หม่อมเจ้าวิบูลย์จันทรา จันทรทัต (พ.ศ. 2429-2473)
* หม่อมเจ้าประภาจันทรี จันทรทัต (พ.ศ. 2437-2455)
* หม่อมเจ้าเฉลิมศรีจันทรทัต จันทรทัต (พ.ศ. 2438-2507)

เมื่อปี พ.ศ. 2452 ทรงเข้าศึกษาที่โรงเรียนเทพศิรินทร์ เมื่อสำเร็จการศึกษาทรงเข้ารับราชการเป็นทหาร มียศสูงสุดที่ “พันโท” เนื่องจากทรงรับราชการทหารที่ต่างจังหวัดจึงไม่ค่อยมีเวลาอยู่กับโอรสธิดานัก

หม่อมเจ้าจันทรศิริปริวัตร จันทรทัต สิ้นชีพิตักษัยเมื่อวันที่ 25 มีนาคม พ.ศ. 2518 สิริชันษา 73 ปี มีพิธีพระราชทานเพลิงศพเมื่อวันที่ 18 กรกฎาคม พ.ศ. 2519 ณ วัดธาตุทอง

## ครอบครัว
หม่อมเจ้าจันทรศิริปริวัตร จันทรทัต เสกสมรสกับหม่อมจรูญ จันทรทัต ณ อยุธยา (สกุลเดิม ณ ถลาง) มีโอรสธิดา 3 คน ได้แก่
* หม่อมราชวงศ์ประสมจันทร์จรูญ บุนนาค สมรสกับวิลาศ บุนนาค มีบุตร 1 คน คือ
** ฟิลลิปวีระ บุนนาค
* หม่อมราชวงศ์ประยูรจันทร์เจริญ จันทรทัต 
* หม่อมราชวงศ์จันทร์แรมศิริโชค จันทรทัต สมรสกับโอนอ่อน จันทรทัต ณ อยุธยา มีบุตร 2 คน ได้แก่
** หม่อมหลวงจันทรจุฑา จันทรทัต สมรสกับศกลวรรณ จันทรทัต ณ อยุธยา มีบุตร ได้แก่
***ปิ่นจันทรา จันทรทัต ณ อยุธยา
** หม่อมหลวงจันทรขจร จันทรทัต

## พระเกียรติยศ

### เครื่องราชอิสริยาภรณ์

### พระยศ

* 16 กันยายน พ.ศ. 2486: พันโท

## พงศาวลี




## อ้างอิง

หมวดหมู่:หม่อมเจ้าชาย
หมวดหมู่:ราชสกุลจันทรทัต
หมวดหมู่:ทหารบกชาวไทย
หมวดหมู่:บุคคลจากโรงเรียนเทพศิรินทร์
หม่อมราชวงศ์จันทร์แรมศิริโชค จันทรทัต

**หม่อมราชวงศ์จันทร์แรมศิริโชค จันทรทัต** (21 กรกฎาคม พ.ศ. 2473 - 25 มกราคม พ.ศ. 2553) เป็นผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533

## ประวัติ
หม่อมราชวงศ์จันทร์แรมศิริโชค จันทรทัต เป็นโอรสของหม่อมเจ้าจันทรศิริปริวัตร จันทรทัตกับหม่อมจรูญ จันทรทัต ณ อยุธยา เกิดเมื่อวันที่ 21 กรกฎาคม พ.ศ. 2473 ในวัยเด็กท่านอยู่กับคุณตาคุณยายที่กรุงเทพฯ เรียนโรงเรียนประจำ มีโอกาสสอบชิงทุนได้ไปเรียนที่อังกฤษ

## การทำงาน
หม่อมราชวงศ์จันทร์แรมศิริโชค จันทรทัต เริ่มรับราชการที่กระทรวงการคลัง ประจำกองเงินตราต่างประเทศ เมื่อวันที่ 17 พฤษภาคม พ.ศ. 2498 และรับราชการมาเรื่อย ๆ จนกระทั่งเมื่อวันที่ 25 กรกฎาคม พ.ศ. 2503 ได้เลื่อนเป็นหัวหน้าแผนกรัฐวิสาหกิจ กองควบคุมรายได้ ในปี พ.ศ. 2528 ได้ดำรงตำแหน่งผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533 ต่อจากนายดุษฎี สวัสดิ์–ชูโต

## ครอบครัว
หม่อมราชวงศ์จันทร์แรมศิริโชค จันทรทัต สมรสกับ โอนอ่อน จันทรทัต ณ อยุธยา (สกุลเดิม: ศิริวรรณ)
* หม่อมหลวงจันทรจุฑา จันทรทัต สมรสกับ ศกลวรรณ ค้าเจริญ
** ปิ่นจันทรา จันทรทัต ณ อยุธยา
* หม่อมหลวงจันทรขจร จันทรทัต

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:ราชสกุลจันทรทัต
หมวดหมู่:หม่อมราชวงศ์
เตือนใจ ดีเทศน์

**เตือนใจ ดีเทศน์** (เกิด 8 เมษายน พ.ศ. 2495) ชื่อเล่น **แดง** อดีตสมาชิกวุฒิสภาจังหวัดเชียงราย และเป็นนักพัฒนาสังคม กรรมการสิทธิมนุษยชน

## ประวัติ
เตือนใจ ดีเทศน์ เกิดเมื่อวันที่ 8 เมษายน พ.ศ. 2495 เป็นบุตรของหม่อมหลวงขาบ กุญชร อดีตเลขาธิการนายกรัฐมนตรี และโฆษกประจำสำนักนายกรัฐมนตรี กับ  นางอุไร เปรมัษเฐียร  สถานภาพ สมรสกับนายธนูชัย ดีเทศน์ มีบุตร 2 คน 

## การศึกษา
เตือนใจ ดีเทศน์ จบการศึกษาปริญญาตรี สาขาสังคมวิทยาและมานุษยวิทยา เกียรตินิยมอันดับสอง คณะรัฐศาสตร์ จุฬาลงกรณ์มหาวิทยาลัย (รุ่นที่ 23) เมื่อปี 2517 และประกาศนียบัตรชั้นสูง บัณฑิตอาสาสมัคร มหาวิทยาลัยธรรมศาสตร์ รุ่นที่ 6 (พื้นที่บ้านบางสา อ.แม่จัน จ.เชียงราย พ.ศ. 2517-2520) 

นอกจากนั้น เตือนใจ ยังได้รับปริญญากิตติมศักดิ์จากสถาบันอุดมศึกษาหลายแห่ง ได้แก่ 
* ปริญญาปรัชญาดุษฎีบัณฑิตกิตติมศักดิ์ สาขาวิชาสังคมวิทยาและมานุษยวิทยา มหาวิทยาลัยรามคำแหง ปี 2543
* ปริญญาปรัชญาดุษฎีบัณฑิตกิตติมศักดิ์ สาขาวิชาชาติพันธุ์ศึกษาอนุภูมิภาคลุ่มน้ำโขง มหาวิทยาลัยราชภัฏเชียงราย ปี 2557
* ปริญญาศิลปศาสตรดุษฎีบัณฑิตกิตติมศักดิ์ สาขาวิชาชนบทศึกษาและการพัฒนา สำนักบัณฑิตอาสาสมัคร มหาวิทยาลัยธรรมศาสตร์ ปี 2558
* ปริญญาปรัชญาดุษฎีบัณฑิตกิตติมศักดิ์ สาขาวิชาคติชนวิทยา มหาวิทยาลัยนเรศวร ปี 2559

## การทำงาน
เตือนใจ ดีเทศน์ เป็นนักพัฒนาสังคม จนกระทั่งในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เธอได้รับเลือกตั้งเป็นสมาชิกวุฒิสภาจังหวัดเชียงราย กระทั่งในปี พ.ศ. 2549 เธอได้รับแต่งตั้งเป็นสมาชิกสภานิติบัญญัติแห่งชาติ ซึ่งจัดตั้งขึ้นหลังการรัฐประหารในประเทศไทย พ.ศ. 2549 โดยเป็นตัวแทนของกลุ่มการพัฒนาท้องถิ่น การส่งเสริมคุณธรรม องค์กรแรงงาน องค์กรเอกชนสาธารณประโยชน์

ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2557 เธอได้ลงสมัครรับเลือกตั้งอีกครั้ง แต่ไม่ได้รับเลือกตั้ง กระทั่งในปี พ.ศ. 2558 ได้รับแต่งตั้งเป็นกรรมการสิทธิมนุษยชนแห่งชาติ

## รางวัล
1994 Goldman Environmental Prize, Recipient Asia, Sustainable Development. Goldman Environmental Foundation. USA. 

## เครื่องราชอิสริยาภรณ์

## อ้างอิง

หมวดหมู่:ราชสกุลกุญชร
หมวดหมู่:นักการเมืองสตรีชาวไทย
หมวดหมู่:สมาชิกวุฒิสภาจังหวัดเชียงราย
หมวดหมู่:สมาชิกสภานิติบัญญัติแห่งชาติ
หมวดหมู่:กรรมการสิทธิมนุษยชนแห่งชาติของไทย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:บุคคลจากมหาวิทยาลัยราชภัฏเชียงราย
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยนเรศวร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นักเคลื่อนไหวด้านสิ่งแวดล้อมชาวไทย
เคอร์บัลสเปซโปรแกรม

**เคอร์บัลสเปซโปรแกรม** () หรือ **เคเอสพี** () เป็นเกมจำลองการบินอวกาศ พัฒนาโดยสควอด และเผยแพร่โดยไพรเวตดิวิชัน สำหรับระบบปฏิบัติการณ์ไมโครซอฟท์ วินโดวส์, แมคโอเอส, ลินุกซ์, เพลย์สเตชัน 4 และ เอกซ์บอกซ์วัน  ในเกม ผู้เล่นกำกับโครงการอวกาศแรกเริ่มที่ดำเนินการโดยมนุษย์ต่างดาวสีเขียวที่รู้จักในชื่อ **เคอร์บัล** ตัวเกมการเล่นมีเครื่องมือจำลองทางฟิสิกส์ของวงโคจรที่สมจริง ทำให้ผู้เล่นสามารถจำลองการเคลื่อนย้ายวงโคจรในเรื่องจริง เช่นวงโคจรถ่ายโอนโฮมันน์และการนัดพบในวงโคจร

รุ่นสาธารณะแรกถูกเผยแพร่ทางดิจิทัลในหน้าร้าน *Kerbal Space Program* ของสควอด ในวันที่ 24 มิถุนายน 2011 และเข้าร่วมโครงการเออร์ลีแอ็กเซสของสตีม ในวันที่ 20 มีนาคม 2013 ตัวเกมถูกปล่อยออกจากการทดสอบขั้นเบตา ในวันที่ 27 เมษายน 2015 *เคอร์บัลสเปซโปรแกรม* รองรับตัวปรับแต่งเกมที่ผู้เล่นสร้างขึ้นซึ่งเพิ่มรูปแบบการเล่นใหม่ ตัวปรับแต่งเกมที่ได้รับความนิยมได้รับการอุปการะและการรวมเข้าสู่ตัวเกมโดยสควอด ผู้คนและองค์กรในอุตสาหกรรมอวกาศได้แสดงความสนใจในเกม รวมถึงนาซา, องค์การอวกาศยุโรป, และ ปีเตอร์ เบคค์, ประธานบริษัทและประธานฝ่ายเทคโนโลยีของร็อกเก็ตแลป.

ในเดือนพฤษภาคม 2017, สควอดประกาศว่าเกมนั้นถูกซื้อโดยบริษัทวิดีโอเกม เทค-ทู อินเตอร์แอคทีฟ, ซึ่งจะสนันสนุนสควอดในการทำให้รุ่นคอนโซลให้เป็นปัจจุบัน พร้อมกับรุ่นคอมพิวเตอร์ส่วนตัว รุ่น *Enhanced Edition* ถูกปล่อยใน เอกซ์บอกซ์วันและ เพลย์สเตชัน 4 ในเดือนมกราคม 2018 โดย ไพรเวตดิวิชัน, บริษัทเผยแพร่ย่อยของ เทค-ทู อินเตอร์แอคทีฟ ส่วนขยายของเกมสองส่วนถูกปล่อยเป็นเนื้อหาที่ดาวน์โหลดได้: *Making History* ในเดือนมีนาคม 2018 และ *Breaking Ground* ในเดือนพฤษภาคม 2019 ภาคต่อของเกม -*[[เคอร์บัลสเปซโปรแกรม 2]]*- ถูกประกาศว่าจะเปิดตัวในปี 2022

## อ้างอิง

หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
หมวดหมู่:วิดีโอเกมที่พัฒนาขึ้นในประเทศเม็กซิโก
อันดับของขนาด (ความหนาแน่น)

[200px|thumbnail|center|[Skylab ได้วัดความหนาแน่นของดวงอาทิตย์หลายค่า (ค่าสูงสุด: 10−18 to 10−6กิโลกรัม&sdot;เซนติเมตร−3, มีค่าเทียบเท่ากับ 10−15 to 10−3 กิโลกรัม&sdot;เมตร−3) ณ อุณหภูมิที่แตกต่างกันบนพื้นผิวของมัน]]


หมวดหมู่:ความหนาแน่น
ปลาไหลนา (สกุล)

**ปลาไหลนา** หรือ **ปลาไหลบึง** เป็นชื่อสกุลของปลาน้ำจืดและน้ำกร่อยจำพวกหนึ่ง ในวงศ์ปลาไหลนา (Synbranchidae) ใช้ชื่อสกุลว่า *Monopterus* (/โม-น็อพ-เทอ-รัส/)

มีรูปร่างยาวคล้ายงู ลำตัวลื่นมาก มีเมือกอยู่ตลอดทั้งตัว มีเกล็ดขนาดเล็กฝังอยู่ใต้ผิวหนัง มีลักษณะสำคัญ คือ ฟันมีขนาดเล็ก ขากรรไกรล่างและที่กระดูกเพดานปากชิ้นข้างติดกันเป็นแผ่น ๆ ช่องเหงือกอยู่ใต้หัว หนังริมกระดูกแก้มทั้งสองข้างติดต่อรวมกัน และตรงกลางเป็นเอ็นที่ยึดติดกับเอ็นคาง ไม่มีครีบอกและครีบท้อง ตามีขนาดเล็ก 

เป็นปลากินเนื้อและซากสัตว์ต่าง ๆ เป็นอาหาร ขนาดเมื่อโตเต็มที่ประมาณ 30–60 เซนติเมตร พบกระจายพันธุ์ทั่วไปทั้งในทวีปอเมริกาเหนือ, อเมริกาใต้, แอฟริกา และเอเชีย โดยมีชนิดที่รู้จักเป็นอย่างดี คือ ปลาไหลนา (*M. albus*)

## อ้างอิง

## แหล่งข้อมูลอื่น

หมวดหมู่:วงศ์ปลาไหลนา
หมวดหมู่:สกุลปลาไหลนา
สกุลปลาทอง

**ปลาทอง** () เป็นสกุลของปลาน้ำจืด ในวงศ์ปลาตะเพียน (Cyprinidae) ใช้ชื่อสกุลว่า *Carassius* (/คา-ราส-สิ-อัส/) ในวงศ์ย่อย Cyprininae

เป็นปลาที่มนุษย์คุ้นเคยกันเป็นอย่างดี เหมือนกับปลาในสกุล *[[Cyprinus]]* ที่เดิมอยู่รวมอยู่ด้วยกันมาก่อน ในฐานะของปลาที่เป็นปลาใช้ในการบริโภค และต่อมาได้มีการพัฒนาสายพันธุ์ให้มีรูปร่าง และสีสันสวยงามมากขึ้น เพื่อเลี้ยงกันเป็นปลาสวยงาม โดยชาวจีนเมื่อกว่า 2,000 ปีมาแล้ว

ปลาในสกุลนี้ มีรูปร่างทั่วไปเหมือนกับปลาในสกุล *Cyprinus* จุดที่แตกต่างกันคือ ไม่มีหนวดที่ริมฝีปาก และมีถิ่นกำเนิดดั้งเดิมอยู่เฉพาะภูมิภาคเอเชียตะวันออก และบางส่วนในรัสเซียเท่านั้น ขณะที่บางชนิดเป็นปลาเฉพาะถิ่นพบได้เฉพาะทะเลสาบบิวะ ที่ประเทศญี่ปุ่นเท่านั้น

## การจำแนก
* *[[ปลาทอง|Carassius auratus]]* (Linnaeus, 1758)
** *[[Carassius auratus argenteaphthalmus]]* Nguyễn, 2001
** *[[Carassius auratus auratus]]* (Linnaeus, 1758) 
** *[[Carassius auratus buergeri]]* Temminck & Schlegel, 1846
** *[[Carassius auratus grandoculis]]* Temminck & Schlegel, 1846
** *[[Carassius auratus langsdorfii]]* Temminck & Schlegel, 1846
* *[[Carassius carassius]]* (Linnaeus, 1758) 
* *[[Carassius cuvieri]]* Temminck & Schlegel, 1846 (เป็นชนิดที่พบได้เฉพาะทะเลสาบบิวะเท่านั้น) 
* *[[Carassius gibelio]]* (Bloch, 1782)  

## อ้างอิง

## แหล่งข้อมูลอื่น

หมวดหมู่:วงศ์ปลาตะเพียนหมวดหมู่:ปลาทอง
สาปสาง

**สาปสาง** เป็นละครโทรทัศน์ไทย แนว ดราม่า-ตื่นเต้น-สยองขวัญ นำแสดงโดย สราวุธ มาตรทอง, กุลมาศ ลิมปวุฒิวรานนท์, จิระ ด่านบวรเกียรติ, จริญญา ศิริมงคลสกุล และนักแสดงชั้นนำอีกมากมาย เริ่มออกอากาศตอนแรกวันที่ 17 กุมภาพันธ์ พ.ศ. 2557–16 เมษายน พ.ศ. 2557 ทุกวันจันทร์ - พุธ เวลา 08.00 น. , 11.00 น. , 20.00 น. ต่อจากละครเรื่องผู้ชนะสิบทิศ ทางสถานีโทรทัศน์ช่อง 8 ผลิตโดย บริษัท บี-แฮปปี้ ทูเกทเธอร์ จำกัด (B-HAPPY TOGETHER) ดูแลการผลิต บุณฑณิก บูลย์สิน อำนวยการผลิต องอาจ สิงห์ลำพอง บทประพันธ์โดย วาทินีย์ โอฬาร์กร และบทโทรทัศน์โดย วาทินีย์ โอฬาร์กร, ขวัญปีใหม่ กำกับการแสดงโดย กรัณย์ คุ้มอนุวงษ์

### รายชื่อนักแสดงนำ
* กุลมาศ ลิมปวุฒิวรานนท์ รับบทเป็น ช่อเอื้อง
* สราวุธ มาตรทอง รับบทเป็น กรณ์
* จิระ ด่านบวรเกียรติ รับบทเป็น ณรา
* จริญญา ศิริมงคลสกุล รับบทเป็น พริ้ว
* ปิติศักดิ์ เยาวนานนท์ รับบทเป็น ไท
* ไอยวริญท์ โอสถานนท์ รับบทเป็น แพรว
* พิศมัย วิไลศักดิ์ รับบทเป็น ครูอาภาพิลัย
* ไชย ขุนศรีรักษา รับบทเป็น พ่อปู่
* วิสรรค์ ฉัตรรังสิกุล รับบทเป็น ซินแสเฟย
* ยอดชาย เมฆสุวรรณ รับบทเป็น หลวงปู่บุญ
* ปิยะดา เพ็ญจินดา รับบทเป็น อนงค์

## นักแสดงรับเชิญ
* ซีแนม สุนทร รับบทเป็น เฟื่องลดา
* ด.ช.อิงครัต ดำรงค์ศักดิ์กุล รับบทเป็น ไท (วัยเด็ก)
* ด.ช.ริชาร์ด เกียนี่ รับบทเป็น มอล (หลานชายอนงค์)
* ด.ญ.ชนัญญา เลิศวัฒนามงคล รับบทเป็น ช่อฟ้า (ลูกสาวไทกับช่อเอื้อง)
* ด.ญ.วรินท์น่า ธรรมนิธิรัตน์ รับบทเป็น ช่อเอื้อง (วัยเด็ก)

## อ้างอิง

## แ
* เรื่องย่อละคร สาปสาง : กระปุก
* 
* : Sap Sang

หมวดหมู่:ละครโทรทัศน์ไทย
หมวดหมู่:รายการโทรทัศน์ช่อง 8

## ลำดับรายการโทรทัศน์
ปลาช่อนเข็ม (สกุล)

**ปลาช่อนเข็ม** () ชื่อสกุลของปลาน้ำจืดขนาดเล็กจำพวกหนึ่ง ที่อยู่ในวงศ์ Luciocephalinae ในวงศ์ใหญ่ Osphronemidae ใช้ชื่อสกุลว่า *Luciocephalus* (/ลิว-ซิ-โอ-เซฟ-อา-ลัส/)

มีรูปร่างแตกต่างไปจากปลาชนิดอื่นในวงศ์นี้อย่างเห็นได้ชัด โดยกลับมีรูปร่างคล้ายปลาช่อน แต่หัวและปากยื่นยาวแหลมเหมือนปลาเข็ม ลำตัวมีสีน้ำตาลไหม้หรือน้ำตาลเขียว ด้านหลังสีจางกว่า และมีแถบสีดำพาดยาวทางความยาวลำตัวอย่างเห็นได้ชัด ครีบทุกครีบบางใส และไม่มีถุงลม

มีขนาดลำตัวตั้งแต่ 20 เซนติเมตร จนถึง 10 เซนติเมตร

เป็นปลาที่หากินอยู่ตามผิวน้ำของพรุตั้งแต่ภาคใต้ตอนล่างของไทยไปจนถึงเกาะบอร์เนียว ในอินโดนีเซีย วางไข่โดยตัวผู้จะอมไว้ในปาก และเลี้ยงจนลูกปลาได้ขนาด 1 เซนติเมตร จึงปล่อยออกมา ขณะที่ตัวเมียจะมีขนาดใหญ่กว่าตัวผู้

มีอยู่ 2 ชนิดเท่านั้น คือ

**[[Luciocephalus aura]]* มีขนาดเล็กกว่าอีกชนิดหนึ่ง โดยพบเฉพาะบนเกาะบอร์เนียว และเป็นปลาที่เพิ่งถูกอนุกรมวิธานในปี ค.ศ. 2005
**[[Luciocephalus pulcher]]* พบได้ในป่าพรุทางภาคใต้ของไทย ไปจนถึงมาเลเซีย

นิยมเลี้ยงเป็นปลาสวยงามทั้งคู่ 

## อ้างอิง

หมวดหมู่:วงศ์ปลากัด ปลากระดี่
หมวดหมู่:สกุลปลาช่อนเข็ม
หมวดหมู่:ปลาป่าพรุ
หมวดหมู่:ปลาตู้
อ่าวแนร์ราแกนเซตต์

**อ่าวแนร์ราแกนเซตต์** () คือ อ่าวและชะวากทะเลแห่งหนึ่งในรัฐโรดไอแลนด์ สหรัฐอเมริกา และเป็นอ่าวที่ใหญ่ที่สุดในนิวอิงแลนด์ โดยเป็นอ่าวธรรมชาติที่ขยายกว้างขึ้นเรื่อย ๆ ไปถึงรัฐแมสซาชูเซตส์และจรดมหาสมุทรแอตแลนติก ภายในอ่าวยังมีเกาะต่าง ๆ เกาะที่ใหญ่ที่สุด 3 เกาะตามลำดับคือ เกาะอะควิดเนก (Aquidneck), เกาะโคแนนิคัต (Conanicut) และเกาะพรูเดนซ์ (Prudence) ในอ่าวแนร์ราแกนเซตต์มีอ่าวเล็ก ๆ ได้แก่ อ่าวเมานต์โฮป (Mount Hope) และอ่าวบริสตอล (Bristol)

## เมืองและประชากร
บริเวณรอบอ่าวแนร์ราแกนเซตต์ประกอบด้วยเมืองพรอวิเดนซ์ เมืองหลวงของรัฐโรดไอแลนด์ รวมถึงชานเมืองต่าง ๆ ได้แก่ วาร์วิกและแครนสตัน ตั้งอยู่ทางด้านตะวันตกของอ่าว นิวพอร์ตตั้งอยู่ทางใต้สุดของอ่าว ซึ่งเป็นศูนย์ฝึกฝนหลักของกองทัพเรือสหรัฐอเมริกา และบริสตอลตั้งอยู่ตอนกลางของอ่าวแนร์ราแกนเซตต์ อยู่ระหว่างอ่าวเมานต์โฮปกับอ่าวบริสตอล ซึ่งเป็นที่ตั้งของมหาวิทยาลัยโรเจอร์ วิลเลียมส์ และเมืองฟอลล์ริเวอร์ รัฐแมสซาชูเซสต์ ตั้งอยู่ทางตอนเหนือสุดของอ่าว

แนร์ราแกนเซตต์
หมวดหมู่:ภูมิศาสตร์รัฐโรดไอแลนด์
หมวดหมู่:ชะวากทะเลในสหรัฐ
หมวดหมู่:นิวอิงแลนด์